Μελέτη και καταγραφή έκθεσης υγειονομικού προσωπικού σε βιολογικούς παράγοντες, Γενικού Νοσοκομείου της Βορείου Ελλάδας, κατά την τετραετία 2018-2021
Creators: name: Γεωργοπούλου, Ειρήνη Πασχάλη
Publisher: name: Aristotle University of Thessaloniki
Year: 2022
Subjects: Αιχμηρά αντικείμενα,
Βιολογικά υγρά
Επαγγελματική έκθεση
Sharp injuries
Body fluids
Occupational exposure

description: Σκοπός: Σκοπός της παρούσης εργασίας στα πλαίσια του μεταπτυχιακού προγράμματος, είναι να οριστεί και να αποσαφηνιστεί ο κίνδυνος στον οποίο εκτίθεται το προσωπικό που εργάζεται στο τριτοβάθμιο νοσοκομείο, από την χρήση αιχμηρών αντικειμένων, βελόνες, σύριγγες, νυστέρια, ράμματα καθώς και την έκθεσή του σε βιολογικούς παράγοντες. Υλικό και μέθοδος: Τα υπό συζήτηση δεδομένα συλλέχθηκαν κατά την περίοδο 2018-2021 και αφορούν 365 περιστατικά έκθεσης σε βιολογικούς παράγοντες, τα οποία έλαβαν χώρα σε Π.Γ.Ν. της Β. Ελλάδας. Αξίζει να τονιστεί ότι η συλλογή των δεδομένων έγινε αποκλειστικά από τους Νοσηλευτές Επιτήρησης Λοιμώξεων. Η στατιστική ανάλυση των δεδομένων πραγματοποιήθηκε με το πρόγραμμα SPSS 25. Αποτελέσματα: Σε σύνολο 365 ατυχημάτων, τα 260 αφορούσαν γυναίκες εργαζόμενες ενώ τα 105 άνδρες. Σε καμία επαγγελματική κατηγορία εργαζομένων δεν υπήρχε συσχέτιση φύλου και έκθεσης, εκτός από μια, αυτή των νοσηλευτών. Στον παθολογικό τομέα παρατηρήθηκαν τα περισσότερα ατυχήματα, 46,6% (170/365 εκθέσεις) ενώ ακολουθούν με 14,8%, ο χώρος του χειρουργείου, ο χειρουργικός τομέας με 12,6%, το μικροβιολογικό εργαστήριο με 12,6% και τα ΤΕΠ με 10,7%. Τέλος η ΜΕΘ, ήταν το τμήμα με το μικρότερο ποσοστό εμφάνισης τραυματισμών εργαζομένων με 14 ατυχήματα και ποσοστό 3,8%. Συμπεράσματα: Στην πλειονότητα τους οι εργαζόμενοι συμμορφώνονται με τους κανόνες υγιεινής και ασφάλειας. Ωστόσο ο αριθμός των ατυχημάτων δηλώνει ότι αμελούν ή δεν έχουν την σχετική ενημέρωση αναφορικά με τα αιματογενώς μεταδιδόμενα νοσήματα καθώς και τα μέτρα προφύλαξης και αντιμετώπισης των ατυχημάτων από αιχμηρά ή έκθεσης βλεννογόνου. Το πρωτόκολλο της εργασίας κατατέθηκε στην Επιτροπή Βιοηθικής και Δεοντολογίας του Γενικού Νοσοκομείου της Βορείου Ελλάδος που έγινε η μελέτη. Βασικές αρχές που διέπουν την έρευνα είναι η εμπιστευτικότητα και η ανωνυμία. Δεν αναγράφεται πουθενά το όνομα ή οποιοδήποτε άλλο προσωπικό αναγνωριστικό των συμμετεχόντων.
description: Aim: The aim of this essay, within the framework of the postgraduate programme, is to define and clarify the risk to which the staff working in tertiary hospitals is exposed from the use of sharp objects, needles, syringes, scalpels, sutures and exposure to biological agents. Material and method. The data were collected during the period 2018-2021 and concern 365 cases of exposure to biological agents, which took place in hospitals in Northern Greece. It is worth mentioning that the data collection was exclusively performed by Infection Surveillance Nurses. Statistical analysis of the data was performed with the SPSS 25 program Results: In a total of 365 accidents, 260 involved female workers while 105 involved male workers. There was no association between gender and exposure in any occupational category of workers, except for one, that of nurses. Τhe most accidents were observed in the pathology sector, 46.6% (170/365 reports), followed by the operating room with 14.8%, the surgical sector with 12.6%, the microbiology laboratory with 12.6% and the ΕR with 10.7%. Finally, the ICU was the department with the lowest incidence of employee injuries with 14 accidents and a rate of 3.8%. Conclusions: The majority of workers comply with health and safety rules. However, the number of accidents indicates that they neglect or do not have the relevant information regarding blood-borne diseases and the precautionary and countermeasures for accidents from sharps or mucous membrane exposure. The protocol of the study was submitted to the Bioethics and Ethics Committee of the University General Hospital of Northern Greece where the study was conducted. Basic principles governing the research are confidentiality and anonymity. The name or any other personal identifier of the participants is not mentioned anywhere.